**Likumi, to regulētās tiesību jomas**

Demokrātiskā valstī pastāv likumi, normatīvie akti, kas regulē dažādas dzīves jomas. Atbildību par dažādiem nodarījumiem pret personu, valsti vai mantu nosaka Krimināllikums, Civillikums, Administratīvās atbildības likums, Darba likums un citi. **Krimināllikums** ir likums, kurš nosaka, kas ir noziedzīgi nodarījumi un to klasifikāciju, paredz noteiktu sodu par tiem. Pēc Krimināllikuma noziedzīgie nodarījumi dalās kriminālpārkāpumos un noziegumos. Noziegumi ir nodarījumi pret personu un tās veselību (personas aizskārums, miesas bojājumi, izvarošana, slepkavība u.tml.), pret īpašumu (zādzība, krāpšana u.tml.), pret cilvēci (genocīds, terorisms, nacionālā, etniskā, rasu vai reliģiskā naida izraisīšana), pret valsti (darbība), pret Latvijas Republikas neatkarību un vienotību (valsts simbolu zaimošana, spiegošana u.tml.), pret dabu. Pie kriminālatbildības saucama persona no 14 gadiem, kura ar nodomu vai aiz neuzmanības izdarījusi šajā likumā paredzētu nodarījumu. **Administratīvie likumi** nosaka, kāda darbība vai bezdarbība atzīstama par administratīvo pārkāpumu, kādu administratīvo sodu kāda institūcija (amatpersona) un kādā kārtībā var uzlikt personai, kas izdarījusi administratīvo pārkāpumu. Administratīvo likumu uzdevums ir “aizsargāt pastāvošo tiesisko iekārtu, tai skaitā sabiedrības tiesiskās intereses, noteikto pārvaldes kārtību, sabiedrisko kārtību, kā arī, ievērojot personas pamattiesības, nodrošināt efektīvu administratīvā pārkāpuma procesu un panākt tiesisko attiecību taisnīgu noregulēšanu.”

**Darba likums** regulē darba devēja un darbinieka savstarpējās tiesiskās attiecības: darba līguma sastādīšana, darbinieka un darba devēja tiesības un pienākumi, darba samaksa, darba un atpūtas laiks. **Bērnu tiesību aizsardzības likums** nosaka bērna tiesības un brīvības, pienākumus pret ģimenes locekļiem un sabiedrību. Šis likums reglamentē vecāku un citu personu, valsts un pašvaldību tiesības, pienākumus un atbildību par bērna tiesību nodrošināšanu, nosaka bērna tiesību aizsardzības sistēmu. Likumi tiek veidoti un pastāv, lai aizstāvētu indivīdus, noteiktu viņu pienākumus un tiesības; tie regulē cilvēku attiecības un uzvedību sabiedrībā. Tie nedrīkst būt pretrunā ar Satversmi. Likumu un normatīvo aktu atbilstību Satversmei nosaka Satversmes tiesa.

**Uzdevums**

Strādājiet pārī!

1. Izlasiet tekstu! Sadaliet tekstu rindkopās!

2. Lai atzīmētu svarīgāko informāciju katrā no rindkopām, izmantojiet 2-3 no dotajiem simboliem!

A white background with black text

AI-generated content may be incorrect.

**Papilduzdevumi**

2. Atrodi šajā teksta daļā piecus svarīgākos atslēgvārdus un grupē informāciju pēc izvēlētajiem atslēgas vārdiem!

3. Izraksti terminus, kuru nozīmi nesaproti vai saproti tikai aptuveni! Noskaidro to nozīmi, izmantojot dažādus resursus!